text: 93-årig kvinde død efter brand
  24 november 2013 kl. 07.49
  En ældre kvinde er død efter den brand, der opstod i hendes lejlighed i Juelsminde lørdag eftermiddag.
  Politi og Brandvæsen blev i går eftermiddags kaldt ud til en brand i en stuelejlighed i Juelsminde.
  Røgdykkere fandt i lejligheden dens 93-årige kvindelige beboer alvorligt forbrændt.
  Hun blev fløjet til Rigshospitalets brandsårsafdeling, men døde af forbrændingerne først på aftenen.
  Politiets vagtchef siger til TV SYD, at branden sandsynligvis er opstået som følge af, at kvinden ventede gæster, og derfor havde tændt stearinlys.
  De har sat ild i et sofabord, hvorefter det er gået grueligt galt.
  